भरतकूप थाना क्षेत्र के रौली कल्याणपुर गांव में हाइवे किनारे मंगलवार की भोर शौच को जा रही किशोरी को तेज रफ्तार चार पहिया वाहन ने बुरी तरह कुचल दिया। उसकी मौके पर मौत हो गई। मौके पर पहुंचे ग्रामीणों ने आक्रोशित होकर कुछ देर के लिए जाम लगाया। पुलिस के पहुंचने पर जाम खुला। पुलिस को शव को कब्जे में लेकर पोस्टमार्टम के लिए भेज दिया है।
रौली कल्याणपुर की रहने वाली दशोदा (17) पुत्री सूरजपाल मंगलवार को सुबह करीब पांच बजे हाइवे की तरफ शौच के लिए जा रही थी। तभी कर्वी से अतर्रा की ओर जा रहे तेज रफ्तार चार पहिया वाहन ने उसे बुरी तरह कुचल दिया। उसकी मौके पर मौत हो गई। हादसे के बाद आसपास मौजूद लोग दौड़कर मौके पर पहुंचे। हालाकि चालक वाहन समेत मौके से भाग निकला। इसके बाद आक्रोशित ग्रामीणों ने हाइवे पर जाम लगा दिया। कुछ ही देर बाद सूचना पाकर भरतकूप थाना पुलिस पहुंच गई। पुलिस के पहुंचने पर ग्रामीणों ने जाम खोल दिया।